Slika, ki vsebuje besede besedilo, posnetek zaslona, logotip, pisava

Opis je samodejno ustvarjen

Številka: 110-0014/2024  
Datum: 25. 9. 2024

**RAZPISNA DOKUMENTACIJA  
ZA JAVNI RAZPIS ZA DODELITEV KADROVSKE ŠTIPENDIJE OBČINE DRAVOGRAD**

**(v nadaljevanju razpis)**

**VSEBINA RAZPISNE DOKUMENTACIJE**

Razpisna dokumentacija vsebuje;

1. Povabilo k oddaji prijave.
2. Obseg storitev.
3. Splošni podatki o naročilu.
4. Navodila prijaviteljem za pripravo prijave.
5. Dostava prijave na razpis.
6. Pravno obvestilo.
7. Pravno varstvo prijaviteljev.
8. Prijava in priloge.
9. Pogodba.
10. Pravilnik.
11. Merila.

**Občina Dravograd**

**Župan Anton PREKSAVEC**

1. **POVABILO K ODDAJI PRIJAVE**

Na podlagi 21. in 29. člena Zakona o lokalni samoupravi (Uradni list RS, št. 94/07– uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09– ZIPRS1011, 3/13, 81/16, 11/22, 96/22, 105/22– ZZNŠPP, 149/22 in 106/23), Statuta Občine Dravograd (Uradni list RS, št. 8/20 – UPB4 in 106/23), Odloka o proračunu Občine Dravograd za leto 2024 (Uradni list RS, št. 133/23, 53/24 in 81/24), Pravilnika o štipendiranju dijakov in študentov v Občini Dravograd (Uradni list RS, št. 43/2024, v nadaljevanju: Pravilnik) in sklepa župana št. 110-0015/2024 z dne 25. 9. 2024 vabi Občina Dravograd zainteresirane študente (v nadaljevanju: prijavitelje), ki izpolnjujejo razpisne pogoje, k oddaji prijave. Prijavo je treba izdelati in oddati v skladu s temi navodili, razpisnimi pogoji in razpisno dokumentaciji. Razpis je objavljen na spletni strani občine in v Uradnem listu RS.

Pristojna oseba za dajanje informacij in pojasnil je Barbara Žlaus, dosegljiva na telefonski številki: 02 87 23 571, 070 817 995 ali po elektronski pošti: [stipendije@dravograd.si](mailto:stipendije@dravograd.si).

1. **OBSEG STORITEV**

Obseg storitev je določen v proračunu Občine Dravograd za leto 2024.

Način financiranja oz. nakazila s strani Občine Dravograd bodo realizirana v skladu s podpisano pogodbo s prijaviteljem.

1. **SPLOŠNI PODATKI**

Podatki so podrobneje navedeni v besedilu razpisa.

1. **NAVODILA PRIJAVITELJEM ZA PRIPRAVO PRIJAVE**

Kot prijavitelj lahko na razpisu konkurira vsak študent, ki izpolnjuje pogoje iz Pravilnika in razpisa. Prijavitelj mora prijavo izdelati v slovenskem jeziku.

Prijava bo veljavna v primeru, da prijavitelj priloži naslednje obvezne priloge:

* Izpolnjeno in podpisano prijavo.
* Potrdilo o vpisu v izobraževalni program za študijsko leto 2024/2025.
* Dokazilo o študijskem uspehu zadnjega letnika izobraževanja.
* Izjavo, da ne prejema druge štipendije (priloga prijave).
* Izjavo, da ni v delovnem razmerju oziroma ne opravlja samostojne registrirane dejavnosti
* (priloga prijave).
* Izjavo o soglasju za opravljanje enomesečne delovne prakse v času prejemanja štipendije.
* Kratek življenjepis.
* Praktični izdelek. Če ga kandidat ne predloži, se šteje, da je na praktičnem delu prejel 0 točk.
* Kopijo Odločbe centra za socialno delo za dodeljeno državno štipendijo za preteklo šolsko /študijsko leto 2023/2024. Če odločbe kandidat nima in štipendije ne prejema, lahko priloži odločbo centra za socialno delo o otroškem dodatku za družino za leto 2023 ali odmero dohodnine staršev / skrbnikov za leto 2022. Pri slednjem mora prijavitelj izpolniti tudi obrazec priloge k odmeri dohodnine, ki je del razpisne dokumentacije.
* Kopijo osebne izkaznice z obeh strani ali drugega osebnega dokumenta, iz katerega sta razvidna EMŠO in državljanstvo ter stalni naslov.
* Kopijo bančne kartice z obeh strani, pri čemer morata biti prikrita datum izdaje kartice in trimestna CVC koda, ki je na hrbtni strani kartice. Iz kopije morata biti jasno razvidna podatka o transakcijskem računu in lastništvu kartice. Kandidat mora imeti svoj transakcijski račun, odprt v Republiki Sloveniji.
* Kopijo dokumenta, iz katerega je razvidna davčna številka. Če kandidat tega dokumenta nima, lahko zanj zaprosi na Finančni upravi Republike Slovenije.

1. **DOSTAVA PRIJAVE NA RAZPIS**

Razpisni rok traja od vključno 10. oktobra 2024 do vključno 18. oktobra 2024. Prijave, prejete pred začetkom in po preteku razpisnega roka, se s sklepom zavržejo.

Prijavo lahko prijavitelj odda elektronsko, priporočeno po pošti ali osebno.

Šteje se, da je prijava oddana elektronsko, ko prispe v informacijski sistem Občine Dravograd, na elektronski naslov: [stipendije@dravograd.si](mailto:stipendije@dravograd.si), z zadevo: »Ne odpiraj - Javni razpis za dodelitev kadrovske štipendije Občine Dravograd« do zadnjega dneva razpisnega roka do 23:59. Oddaja prijave ni pogojena z digitalnim elektronskim podpisom, vendar mora biti podpisana (prijavitelj jo mora podpisati in skenirati). Zaželeno je, da se posreduje enotno (v enem mailu) skupaj s prilogami.

Prijavitelji lahko vlogo oddajo tudi osebno v vložišču Občine Dravograd na naslovu Trg 4. julija 7, 2370 Dravograd, v času uradnih ur (ponedeljek: od 8.00-14.00; sreda: od 8.00-12.00 in od 14.00-16.00; petek od 8.00-12.00). Prijave bodo štete za pravočasne, če bodo osebno oddane v vložišču Občine Dravograd do vključno 18. 10. 2024 do 12. ure. Priporoča se uporaba izpolnjene predloge kuverte, ki je del razpisne dokumentacije.

Prijavitelj lahko prijavo odda tudi priporočeno po pošti na naslov: Občina Dravograd, Trg 4. julija 7, 2370 Dravograd s pripisom »Ne odpiraj - Javni razpis za dodelitev kadrovske štipendije Občine Dravograd«, pri čemer mora na kuverti biti naveden tudi pošiljatelj. Napačno označene kuverte komisija ne bo obravnavala. Priporoča se uporaba izpolnjene predloge kuverte, ki je del razpisne dokumentacije. Prijave bodo štete za pravočasne, če bodo oddane priporočeno na pošto do vključno 18. 10. 2024. Če se prijava pošlje priporočeno po pošti, se za dan, ko je organ prejel prijavo, šteje dan oddaje na pošto do 23.59.

Kot pravilne bodo štete tiste prijave, ki bodo oddane na zgoraj opisane načine.   
Napačno označene kuverte komisija ne bo obravnavala.  
Prezgodnje in prepozno prispele prijave bodo s sklepom zavržene.

1. **PRAVNO OBVESTILO**

Oddaja prijave v elektronski in fizični obliki pomeni, da prijavitelj soglaša z vsemi pogoji in določili razpisa ter sprejema in v celoti soglaša z vzorcem pogodbe, ki je sestavni del razpisne dokumentacije, zato parafiranega vzorca pogodbe ni treba priložiti vlogi.

1. **PRAVNO VARSTVO PRIJAVITELJEV**

Strokovna komisija bo odpirala vloge, ki bodo prispele pravočasno in bodo ustrezno označene po vrstnem redu prispetja tekom razpisa ter pregledala njihovo vsebino. Odpiranje ne bo javno. Prijavitelji, ki bodo oddali formalno nepopolne vloge, bodo pozvani k dopolnitvi. Prijave, ki v pozivnem roku ne bodo dopolnjene, bodo s sklepom zavržene. Formalno popolne prijave bo komisija ovrednotila v skladu z merili, navedenimi v razpisu, in pri tem upoštevala pogoje, ki jih morajo prijavitelji izpolnjevati.

Na podlagi predloga komisije o upravičenosti do štipendije odloči pristojni organ občinske uprave z odločbo. Zoper odločbo je dopustna pritožba, o kateri odloča župan. Odločitev župana je dokončna. Prijavitelj, ki se ne strinja z odločitvijo župana, lahko sproži upravni spor pred pristojnim sodiščem. Odločba je podlaga za sklenitev pogodbe o štipendiranju.

1. **PRIJAVA IN PRILOGE**
2. **POGODBA**
3. **PRAVILNIK**
4. **MERILA**

Merila so navedena v razpisu.